AIŠKINAMASIS RAŠTAS

Dėl Molėtų rajono savivaldybės nekilnojamojo turto mokesčio tarifo 2018 metų mokestiniam laikotarpiui nustatymo

**1. Parengto tarybos sprendimo projekto tikslai ir uždaviniai**

 Sprendimo tikslas - nustatyti Molėtų rajono savivaldybės nekilnojamojo turto mokesčio tarifą 2018 metų mokestiniam laikotarpiui fiziniams ir juridiniams asmenims. Lietuvos Respublikos nekilnojamojo turto mokesčio įstatymas suteikia savivaldybių taryboms teisę nustatyti konkretų mokesčio tarifą nuo 0,3 procento iki 3 procentų nekilnojamojo turto mokestinės vertės. Tarifas, kuris galios nuo kito mokestinio laikotarpio pradžios savivaldybės teritorijoje, turi būti nustatytas iki einamojo mokestinio laikotarpio birželio 1 d. Jeigu šis terminas praleidžiamas, galioja mažiausias, t. y. 0,3 procento tarifas. Savivaldybės taryba gali nustatyti vieną ar kelis konkrečius mokesčio tarifus, kurie gali būti diferencijuojami atsižvelgus į nekilnojamojo turto paskirtį, naudojimą, teisinį statusą, jo technines savybes, priežiūros būklę, mokesčio mokėtojo kategorijas ar nekilnojamojo turto buvimo savivaldybės teritorijoje vietą.

 Parengtame sprendimo projekte siūloma 2018 metų mokestiniam laikotarpiui nustatyti vieną bendrą nekilnojamojo turto mokesčio tarifą - 1 procentas nekilnojamojo turto mokestinės vertės. 2017 m. mokestiniam laikotarpiui buvo nustatytas 1 proc. nekilnojamojo turto mokesčio tarifas.

**2. Šiuo metu esantis teisinis reglamentavimas**

 Lietuvos Respublikos vietos savivaldos įstatymas;

 Lietuvos Respublikos nekilnojamojo turto mokesčio įstatymas.

**3. Galimos teigiamos ir neigiamos pasekmės priėmus siūlomą tarybos sprendimo projektą**

 Neigiamų pasekmių nenumatoma.

**4. Priemonės sprendimui įgyvendinti**

 Nėra.

**5.Lėšų poreikis ir jų šaltiniai ( prireikus skaičiavimai ir išlaidų sąmatos)**

 Nereikalinga.

**6.Vykdytojai, įvykdymo terminai**

 Sprendimo vykdytojas - Panevėžio apskrities valstybinės mokesčių inspekcijos Molėtų poskyris.

 Vykdymo terminas - 2018 mokestiniai metai.